Source: http://vtas.court-bg.org/index.php?im=81
Timestamp: 2019-07-22 12:01:19+00:00
Document Index: 3130118

Matched Legal Cases: ['дело 149', 'дело 167', 'дело 148', 'дело 129', 'дело 144', 'дело 140', 'дело 158', 'дело 151', 'дело 149', 'дело 148', 'дело 60', 'дело 117', 'дело 83', 'дело 16', 'дело 60', 'дело 112', 'дело 53', 'дело 79', 'дело 92', 'дело 101', 'дело 375', 'дело 75', 'дело 18', 'дело 227', 'дело 25', 'дело 16', 'дело 467', 'дело 285']

Пресслужба Бюлетин
Въззивно наказателно от общ характер дело 149/2019 –09.00 часа
Подсъдим по процеса е: Г.Б. П. (р.1990г.)
Със своя присъда от 01.04.2019 г. по НОХД 72/2018 г., Окръжен съд – Ловеч е признал подсъдимия Г. Б. П. от от гр. Севлиево за виновен в това, че на 28.10.2016 г., около 04,22 ч. на първокласен път I-4 (София-Варна), в землището на с. Малиново, обл. Ловеч, при управление на МПС – лек автомобил „Грейт Уол Хувър 5“, собственост на В. С. Н. от гр. Ловеч, нарушил правилата за движение по пътищата – чл. 21 ал. 1 от ЗДвП – движил се извън населено място със скорост от 124,30 км./ч., вместо допустимата от 90 км./ч. и по непредпазливост причинил смъртта на М.К. М. (р. 1978г.) от гр. Велико Търново и средна телесна повреда на И. З. М. (родена 1979г. от гр. В. Търново), като деянието е извършено в пияно състояние – 1,32 промила на хиляда алкохол в кръвта.
На основание чл. 343 ал. 4, вр. ал. 3, предл. 1-во, б „б“, предл. 1-во, вр. чл. 342 ал. 1, предл. 3-то от НК, вр. чл. 58а от НК (съкратено съдебно следствие), определил наказание от 3 години лишаване от свобода, което подсъдимият да изтърпи при общ режим.
На основание чл. 343г. от НК, лишил подсъдимия от право да управлява МПС за срок от 4 години от влизане на присъдата в сила.
Делото в Апелативен съд – Велико Търново е образувано на основание въззивна жалба от подсъдимия и от частните обвинители.
Въззивно наказателно от общ характер дело 167/2019 –10.00 часа
Подсъдим по процеса е: М. С. М. (р.1982г.)
Със своя присъда от 27.02.2019 г. по НОХД 562/2018 г., Окръжен съд – Ловеч е признал подсъдимия М. С. М. от от гр. Луковит за виновен в това, че в периода м. януари 2017 г. до 09.01.2018 г., в гр. Луковит, при условията на продължавано престъпление, без надлежно разрешително, издадено по ЗКНВП, разпространявал високорискови наркотични вещества – метамфетамин и коноп /марихуана/, като ги предоставял срещу заплащане на лицата Ц. С. Т., С. С. М., Д. В. Д, Е. П. В, М. Л. С., В Н. В., А. К. Л. (всичките от град Луковит), както и в това, че на 09.01.2018 г., в сервизно помещение на междустълбищната площадка между 4-ти и 5-ти етаж в обитаваната от него жилищна сграда на ул. „Св. св. Кирил и Методий“ в гр. Луковит, без надлежно разрешително, придобил по неустановен начин и държал с цел разпространение високорискови наркотични вещества – 78,8 грама марихуана на стойност 472,84 лева и 9.184 грама метамфетамин на стойност 229.60 лева, като деянието е извършено в условията на опасен рецидив.
На основание чл. 354а, ал.2, изр. 2, предл. последно, т. 4, вр. с ла.1, изр. 1-во, предл. 3-то, 4-то и 5-то, вр. чл. 26 ал. 1о т НК, първоинстанционният съд го осъдил да изтърпи 5 години лишаване от свобода при строг режим, както и да заплати глоба в размер на 20 000 лева в полза на държавата.
Делото в Апелативен съд – Велико Търново е образувано на основание въззивен протест от Окръжна прокуратура - Ловеч и въззивна жалба от подсъдимия.
Въззивно наказателно от общ характер дело 148/2019 – 10.30 часа
Подсъдим по процеса е: Р. Б. Д. (р.1977г.)
Със своя присъда от 02.04.2019 по НОХД 206/2019 г., Окръжен съд – Плевен е признал подсъдимия Р. Б. Д. от с. Бръшляница за виновен в това, че на 23.01.2019 г. на път 1106 на 1 км. от път II-34 (разклон за с. Коиловци, обл. Плевен), в местността „Биширица“ направил опит да даде подкуп (дар) – 2 броя банкноти с номинал по 20 лева и 1 банкнота с номинал 10 лева, общо сумата от 50 лева на длъжностни лица – полицейски органи – младши инспектор С. С. М., и младши инспектор В. В. П., съответно старши полицай и полицай в 02 сектор ППДММ при ЗЖУ-Плевен и младши инспектор Д. П. Д. – полицай в същия сектор, за да не извършат действие по служба – да не уведомят дежурния служител при ЗЖУ-Плевен за необходимостта от изпращане на компетентен полицейски орган, който да състави АУАН за констатирани административни нарушения по чл. 150, чл. 100 ал. 1, т. 2 и чл. 147, ал. 1 от ЗДвП на Благомир Р. Д. (р.2002г.), като деянието е останало недовършено по независещи от дееца причини.
На основание чл. 304а, пр. 3, вр. с чл. 304 ал. 1, вр. с чл. 18 от НК, вр. чл. 373 ал. 2 от НПК, вр. чл. 58а, ал. 4 от НК, вр. чл. 55 от НК, първоинстанционният съд го осъдил на „пробация“ със следните пробационни мерки: Задължителна регистрация по настоящ адрес за срок от 2 години, задължителни периодични срещи с пробационен служител за същия срок, както и безвъзмезден труд в полза на обществото от 100 часа годишно за срок от 2 години.
Делото в Апелативен съд – Велико Търново е образувано на основание въззивен протест от Окръжна прокуратура - Плевен и въззивна жалба от защитника на подсъдимия.
10 юни 2019 г. (понеделник)
Въззивно наказателно от общ характер дело 129/2019 –09.30 часа
Подсъдим по процеса е: С. М. С. (р.1970г.)
Със своя присъда от 15.02.2019 г. по НОХД 98/2018 г., Окръжен съд – Габрово е признал подсъдимия С. М. С. от от гр. Севлиево за невиновен в това на 19.09.2016 г., около 20,25 ч., на път GAB 1165, в землището на с. Душево, община Севлиево, при управление на МПС – лек автомобил „Мерцедес Е220“ нарушил правилата за движение по пътищата – чл. 20 ал. 2 ЗДвП, при възможността да види своевременно пострадалия на платното и след сигнал за опасност от маневрата за заобикаляне на движещия се отпред автомобил, не предприел съобразяване на скоростта, намаляването и или спиране, с цел да предотврати удара, с което по непредпазливост да е причинил смъртта на М. Х. П. от с. Душево.
На основание чл. 304 от НПК, оправдал изцяло подсъдимия по повдигнатото му от Прокуратурата обвинение за престъпление по чл. 343 ал. 1, б „в“, вр. чл. 342 ал. 1 от НК.
Делото в Апелативен съд – Велико Търново е образувано на основание въззивен протест от Окръжна прокуратура- Плевен.
Въззивно наказателно от общ характер дело 144/2019 – 10.00 часа
Подсъдим по процеса е: В. К. Д. (р.1992г.)
Със своя присъда от 13.02.2019 по НОХД 1190/2018 г., Окръжен съд – Плевен е признал подсъдимия В. К. Д. от гр. Плевен за виновен в това, че на 14.06.2018 г., в гр. Плевен, умишлено умъртвил баща си К. Т. Д. (р.1961г.) (чрез нанесен удар с брадва) от гр. Плевен, като смъртта на последния настъпила на 17.06.2018 г. в УМБАЛ „Д-р Георги Стански“, поради което и на основание чл. 116 ал. 1, т. 3, вр. с чл. 115 от НК, вр. чл. 58а ал. 1 от НК (съкратено съдебно следствие) го осъдил на 10 години лишаване от свобода, което да изтърпи при строг режим.
Въззивно наказателно от общ характер дело 140/2019 –10.30 часа
Подсъдим по процеса е: Ц. П. Х. (р.1990г.)
Със своя присъда от 11.02.2019 г. по НОХД 791/2018 г., Окръжен съд – Русе е признал подсъдимия Ц. П. Х. от от с. Тръстеник, обл. Русе за виновен в това, че на 02.01.2018 г., на главен път I-5 Русе - Велико Търново, при управление на МПС – лек автомобил „БМВ 320И“ нарушил правилата за движение – чл. 20 ал. 1 от ЗДвП, като не контролирал непрекъснато ППС, което управлявал, в резултат на което навлязъл в лентата за насрещно движение; чл. 20 ал. 2 от ЗДвП, като управлявал автомобила със скорост от 96,8 км./ч., която не била съобразена с атмосферните условия, с което се поставил в невъзможност да намали скоростта си на движение, за да овладее ППС или да спре пред видимо препятствие – движещият се в лентата с посока на движение към гр. Бяла лек автомобил „Фиат Пунто“ и чл. 21 ал. 1 от ЗДвП, като се движил със скорост 96,8 км./ч. извън населено място при максимална разрешена скорост от 90 км./ч., като в резултат на тези нарушения по непредпазливост причинил смъртта на Р. Г. Ц., чрез причиняване на тежка съчетана травма (починал на 11.01.2018 г.)
На основание чл. 343 ал. 1 б. „В“, вр. чл. 342 ал.1, пр. 3 от НК и чл. 58а ал. 1 от НК (съкратено съдебно следствие), първоинстанционният съд го осъдил на 2 години лишаване от свобода, изтърпяването на което наказание на основание чл. 66 ал. 1 отложил с изпитателен срок от 3 години (условно). На основание чл. 343г. от НК, лишил подсъдимия от право да управлява МПС за срок от 3 години.
Делото в Апелативен съд – Велико Търново е образувано на основание въззивна жалба от подсъдимия и от частния обвинител.
Въззивно наказателно от общ характер дело 158/2019 –11.00 часа
Подсъдим по процеса е: Д. П. П. (р.1985г.)
Със своя присъда от 09.04.2019 г. по НОХД 243/2018 г., Окръжен съд – Велико Търново признал подсъдимия Д. П. П. от гр. Левски за виновен в това, че на 24.12.2106 г., в гр. Свищов, в игрална зала „УниБет Свищов“, прокарал в обръщение пред лицето А. А. Д. – събирач на облози към „ММГ ООД УниБет“ гр. Свищов подправени парични знаци – 1 брой банкнота с номинал 50 евро, за която знаел, че е подправена.
На основание чл. 244 ал.1, чл. 54 и чл. 36 от НК, осъдил подсъдимия на 2 години лишаване от свобода, изпълнението на което наказание, на основание чл. 66 ал. 1 от НК отложил с изпитателен срок от три години (условно)
Въззивно наказателно от общ характер дело 151/2019 – 11.30 часа
Подсъдим по процеса e: В. Ц. М. (р. 1970г.)
Със своя присъда от 22.06.2017 г. по НОХД 373/2017 г., Окръжен съд Плевен е признал за виновен подсъдимия В. Ц. М. от гр. Славяново, обл. Плевен в това, че в гр. Плевен, в периодите 23.09.2008-12.01.2009 г. и 17.07.2008 г. – 22.04.2009 г., при изпълнение на грантов договор, проект „Възраждане на традициите на дървените играчки за трайна заетост в село Телиш“, по програма „Развитие на човешките ресурси и насърчаване на заетостта“, сключен между МТСП като възложител и управителя на ЕТ „Далия –Т.В.“ като бенефициент, като упълномощено лице от последната с пълномощно от 28.09.2007 – да получава пари в брой, да се разпорежда със средствата по сметките и в същата банка, да открива и закрива сметки в „ПроКредит Банк АД“ и да се разпорежда със средствата по тях, използвал не по предназначение преведените от МТСП на 26.06.2008 г. и получени от ЕТ „Далия-Т.В.“ финансови средства, предоставени от ЕС на българската държава по програма ФАР, като наредил от средствата, предоставени по гранта изплащане на сумата от 3973,5 евро по договор „Провеждане на обучение за придобиване на професионална степен по специалността „производство на дървени детски играчки“ на Сдружение „Научно-технологичен съюз – Плевен“, като наредил изплащане на сума от 6021,38 евро за положен човешки труд по договор за извършване на ремонтна дейност на дърводелска работилница и стая за почивка в село Телиш по проект на фирма „Мизия“ ООД, или средства на ЕС предоставени на Българската държава по програма ФАР на обща стойност 9958.88 евро, равностойни на 19477.88 лева.
На основание чл. 254б, ал. 1, алт. 2, вр. чл. 2, ал. 1 и ал. 2 и чл. 54 от НК, Окръжен съд – Плевен осъдил подсъдимия на 1 година и 8 месеца лишаване от свобода, като на основание чл. 66 ал. 1 отложил изпълнението на така определеното наказание с изпитателен срок от три години.
На основание въззивна жалба от подсъдимия, в Апелативен съд – Велико Търново било образувано ВНОХД 400/2017 г., с присъда по което въззивният съд признал подсъдимия за невинен и оправдал по повдигнатото му от прокуратурата обвинение. На основание подаден касационен протест, делото било изпратено във ВКС, като със свое решение, Върховният съд отменил оправдателната присъда и върнал делото за ново разглеждане от друг състав на ВТАС.
03 юни 2019 г. (понеделник)
Въззивно наказателно от общ характер дело 149/2019 –10.30 часа
Въззивно наказателно от общ характер дело 148/2019 – 11.00 часа
Въззивно наказателно от общ характер дело 60/2019 – 10.00 часа
Подсъдими по процеса са: П. Б. И. (р. 1955 г. ), Р. Р. Б. (1963г.) и Н. К. И. (р.1969г.)
Със своя присъда от 08.10.2018 г., по НОХД 152/2017 г. Окръжен съд – Русе е признал подсъдимите П. Р. И. и Р. Р. Б. за невинни в това, за времето от 12.30 ч. до 14.00 ч. на 23.09.2011 г. на главен път Е 70 на изхода на гр. Русе в посока гр. Варна, в качеството си на длъжностни лица – полицейски органи – младши автоконтрольори I степен в група „Организация на движението, пътен контрол и превантивна дейност“ при сектор „Пътна полиция“ към отдел „Охранителна полиция“ на ОДМВР – Русе, осъществяващи административно контролна дейност, в съучастие като съизвършители, по време на пътна полицейска проверка на С. Д. Д. (румънски гражданин), да са поискали и приели от него дар, който не им се следва – 20 евро, с левова равностойност 39.12 лева, за да не извършат действие по служба – да не съставят акт за установяване на административни нарушения по чл. 179 ал 3. т. 4 от ЗДвП, по чл. 182 от ЗДвП и по чл. 183, ал .4, т. 7 от ЗДвП.
Със същата присъда, П. Р. И. е признат за невинен и в това, на 15.09.2011 г. да е поискал и приел от С. Д. Д. дар, който не му се следва – 100 румънски леи, с левова равностойност 45,52 лева, за да не извърши действие по служба – да не му състави акт за установяване на административно нарушение по чл. 182 ал. 1 т. от ЗДвП.
Със същата присъда, Окръжен съд – Русе е признал подсъдимия Н. К. И. за невинен в това, на 23.09.2011 г., около 10.30 ч., на главен път E-85 между 7-ми и 9-ти километър в посока гр. Русе, гр. Бяла, в качеството си на длъжностно лице – полицейски орган, полицай, младши автоконтрольор I степен в група „Организация на движението, пътен контрол и превантивна дейност“ при сектор „Пътна полиция“ към отдел „Охранителна полиция“ на ОД на МВР гр. Русе, осъществяващ административно контролна дейност, по време на извършване на пътна полицейска проверка на С. Д. Д. да е поискал и приел от същия дар, който не му се следва – сума от 100 румънски леи, с левова равностойност от 45,52 лева, за да не извърши действие по служба – да не състави акт за установява на административно нарушение по чл. 179 ал. 3, т. 4 от ЗДвП.
На основание чл. 304 от НПК, Окръжен съд – Русе оправдал тримата подсъдими по повдигнатите им от Прокуратурата обвинения по чл. 302, т. 1 вр. чл. 301 ал. 1 от НК.
Делото в Апелативен съд – Велико Търново е образувано на основание въззивен протест от Окръжна прокуратура – Русе.
Въззивно наказателно от общ характер дело № 125/2019 -11.00ч.
Подсъдим по процеса е: Д. Р. Р. (р.1978г.)
Със своя присъда от 05.03.2019 г. по НОХД 70/2019 г., Окръжен съд – Ловеч е признал подсъдимия Д. Р. Р. от гр. Велико Търново, за виновен в това, че на 02.06.2018 г., около 16.15 часа, на път 1-4 София – Варна, в землището на с. Малиново, Ловешка област, при управление на МПС – лек автомобил „Нисан Кашкай“, собственост на И. П. С., от гр. Дебелец, с посока на движение гр. София, нарушил правилата за движение по пътищата – чл. 42 ал. 2 от ЗДвП и чл. 43 т. 4 от ЗДвП и като не осигурил достатъчно странично разстояние между управлявания от него автомобил и изпреварвания автомобил „Джип Чероки“, управляван от Д. Г. Г. от гр. Разград, при навлизането в пътната лента за насрещно движение, създал опасност за движещия се по нея лек автомобил „Фиат Седичи“, управляван от Т. С. Д. от гр Габрово, не се върнал безпрепятствено в напуснатата лента, при което последвал удар между управлявания от него и изпреварвания автомобил и по непредпазливост причинил смъртта на Т. С. Д. (р. 1973г.) от гр. Габрово и две средни телесни повреди на Г. Т. Д. от гр Габрово (дете на 5 години).
На основание чл. 343 ал. 4, вр. ал. 3 б „б“, предл 1, вр. чл. 342 ал. 1, предл. 3 от НК, врл ч. 58а ал. 1 от НК (съкратено съдебно следствие), осъдил първоинстанционният съд осъдил подсъдимия на 3 години лишаване от свобода, което изпъление на основание чл. 66 ал. 1 от НК отложил с изпитателен срок от 5 години (условно)
На основание чл. 343г от НК лишил подсъдимия от право да управлява МПС за срок от 4 години.
Делото в Апелативен съд – Велико Търново е образувано на основание въззивна жалба от частния обвинител.
Въззивно наказателно от общ характер дело 117/2019 – 12.00 часа
Подсъдим по процеса е: М. Р. К. (р. 1977г.)
Със своя присъда от 14.01.2019 г., по НОХД 697/2018 г., Окръжен съд – Русе е признал подсъдимия М. Р. К. за виновен в това, че на 27.06.2013 г. в Русе, като управляващ и представляващ юридическото лице „Техгруп“ ЕООД – гр. Русе, потвърдил неистина в две писмени декларации, които по силата на чл. 50 ал. 1, т. 3 и чл. 51, ал. 1 т. 1 от ЗОП (отм.) се дават на орган на власт за удостоверяване истиността на някои обстоятелства, като пред дирекция Природен парк „Русенски лом“ декларирал неистински обстоятелства по отношение на реализиран оборот на дружеството за последните три години от изпълнението на дейности, сходни с предмета на обществената поръчка, за която кандидатствал, както и по отношение на информация относно изпълнените от участника договори с предмет, сходен с предмета на обособената позиция, за която представил оферта.
На основание чл. 313 ал. 1, вр. чл. 78а от НК, първоинстанционният съд освободил подсъдимия от наказателна отговорност, като вместо това му наложил административно наказание глоба в размер на 1000 лева.
Подсъдимият е признат за невинен по останалата част от обвинението на Прокуратурата за извършено престъпление по чл. чл.248„а” ал.5 (изм.), вр. ал.3(изм.) пр.1, вр. ал.2 (изм.) пр.1 от НК.
Делото в Апелативен съд – Велико Търново е образувано на основание въззивен протест на Окръжна прокуратура – Русе и въззивна жалба от защитника на подсъдимия.
20 май 2019 г. (понеделник)
Със своя присъда от 02.04.2019 по НОХД 206/2019 г., Окръжен съд – Плевен е признал подсъдимия Р.Б. Д. от с. Бръшляница за виновен в това, че на 23.01.2019 г. на път 1106 на 1 км. от път II-34 (разклон за с. Коиловци, обл. Плевен), в местността „Биширица“ направил опит да даде подкуп (дар) – 2 броя банкноти с номинал по 20 лева и 1 банкнота с номинал 10 лева, общо сумата от 50 лева на длъжностни лица – полицейски органи – младши инспектор С. С. М., и младши инспектор В. В. П., съответно старши полицай и полицай в 02 сектор ППДММ при ЗЖУ-Плевен и младши инспектор Д. П. Д. – полицай в същия сектор, за да не извършат действие по служба – да не уведомят дежурния служител при ЗЖУ-Плевен за необходимостта от изпращане на компетентен полицейски орган, който да състави АУАН за констатирани административни нарушения по чл. 150, чл. 100 ал. 1, т. 2 и чл. 147, ал. 1 от ЗДвП на Б. Р. Д. (р.2002г.), като деянието е останало недовършено по независещи от дееца причини.
15 април 2019 г. (понеделник)
Въззивно наказателно от общ характер дело 83/2019 – 09.30 часа
Подсъдим по процеса е: С. А. С. (р. 1987г.)
Със своя присъда от 06.02.2019 г. по НОХД 366/2018 г., Окръжен съд – Велико Търново е признал подсъдимия С. А. С. от гр. Габрово за виновен в това, че на 04.01.2016 г в гр. Велико Търново, пред Е. Д. М., експерт в ОД на „Държавен фонд Земеделие“ – В. Търново, отдел „Регионална разплащателна агенция“, в заявка за второ плащане по мярка 112 – „Създаване на стопанства за млади фермери“ от „Програма за развитие на селските райони“ 2007-2013, представил неверни сведения, че е дотигнал отглеждане на червен калифорнийски червей на площ от 720 кв. м. в животновъден обект в имот в с. Копчалиите, общ. Габрово, при достигнати в действителност 10 кв. м., в документи към Заявката за плащане, с цел да получи средства, предоставени от ЕС на Българската държава – сумата от 24 446 лева.
На основание чл. 248а, ал. 2, вр. с ал.1, чл. 36 и чл. 54 от НК, първоистанционният съд осъдил подсъдимия на 1 година и 7 месеца лишаване от свобода и глоба в размер на 3500 лева.
Делото в Апелативен съд е образувано на основание въззивна жалба от подсъдимия.
Въззивно наказателно от общ характер дело 16/2019 – 10.00 часа
Подсъдими по процеса са: И.Ж. Ш. (р. 1984г.), М. Р. И. (р. 1969г.) и А. С. П. (р.1961г.)
Със своя присъда от 19.09.2018 г. по НОХД 306/2017 г., Окръжен съд – Русе признал подсъдимите И. Ж. Ш. и М. Р. И. за невинни в това, на 04.07.2011 г. за времето от 03.00 до 06.00 ч. в гр. Русе, на Околовръстното шосе, в близост до КАТ-МВР, в качеството си на длъжностни лица – младши автоконтрольори I степен в група „Организация на движението, пътен контрол и превантивна дейност“ при сектор „Пътна полиция“, към отдел „Охранителна полиция“ на ОДМВР-гр. Русе, осъществяващи административно контролна дейност, в съучастие помежду си, по време на извършване на пътна полицейска проверка на С. Д. Д. (румънски гражданин), да са поискали и приели от последния дар, които не им се следва – 100 румънски леи, с левова равностойност 46,31 лева, за да не извършат действие по служба – да съставят акт за установяване на административно наруешение по чл. 175 ал. 1 т. 1 от ЗДвП – управление на МПС, което не е регистрирано по надлежния ред, допуснато от приятел на С. Д. Д., поради което и на основание чл. 304 от НПК ги оправдава по повдигнатите им обвинения за престъпление по чл. 302 т. 1. вр. чл. 301 ал. 1, вр. чл. 20 ал. 2 от НК.
Със същата присъда, Окръжен съд – Русе признал подсъдимия А.С. П. за невинен в това, че на 27.08.2011 г., около 22.00 часа, в гр. Русе, на изхода в посока гр. Плевен, в близост до магазин „Метро“, в качеството си на длъжностно лице – мл. автоконтрольор I степен в група „Организация на движението, пътен контрол и превантивна дейност“ при сектор „Пътна полиция“, към отдел „Охранителна полиция“ на ОДМВР-гр. Русе, осъществяват административно контролна дейност, по време на извършване на пътна полицейска проверка на И. Л. И. да е поискал от същия дар, който не му се следва – сумата от 100 лева, за да не извърши действие по служба – да състави акт за установяване на административно нарушение по чл. 182 ал. 1, т. 3 от ЗДвП – превишаване на скоростта за движение от 21 до 30 км./ч., допуснато от И. Л. И., поради което и на основание чл. 304 от НПК го оправдал по повдигнатото му обвинение за осъществен състав на престъпление по чл. 302, т. 1, вр. чл. 301 ал. 1 от НК.
Въззивно наказателно от общ характер дело 60/2019 – 10.30 часа
Със своя присъда от 08.10.2018 г., по НОХД 152/2017 г. Окръжен съд – Русе е признал подсъдимите П.Р. И. и Р. Р. Б. за невинни в това, за времето от 12.30 ч. до 14.00 ч. на 23.09.2011 г. на главен път Е 70 на изхода на гр. Русе в посока гр. Варна, в качеството си на длъжностни лица – полицейски органи – младши автоконтрольори I степен в група „Организация на движението, пътен контрол и превантивна дейност“ при сектор „Пътна полиция“ към отдел „Охранителна полиция“ на ОДМВР – Русе, осъществяващи административно контролна дейност, в съучастие като съизвършители, по време на пътна полицейска проверка на С. Д. Д. (румънски гражданин), да са поискали и приели от него дар, който не им се следва – 20 евро, с левова равностойност 39.12 лева, за да не извършат действие по служба – да не съставят акт за установяване на административни нарушения по чл. 179 ал 3. т. 4 от ЗДвП, по чл. 182 от ЗДвП и по чл. 183, ал .4, т. 7 от ЗДвП.
Въззивно наказателно от общ характер дело 112/2019 – 11.00 часа
Подсъдим по процеса е: И. А. А. (р.1957г.)
Със своя присъда от 22.02.2019 г. по НОХД 11/2019 г. Окръжен съд – Габрово е признал подсъдимия И. А. А. от с. Скалско, общ. Дряново, за виновен в това, че на 01.06.2018 г., около 17.30 ч., в кухненското помещение в къща в с. Скалско, умишлено умъртвил брат си М. А. А. от гр. Дряново, използвайки хладно оръжие – ловджийски нож, с което го пробол два пъти в лявата част на гръдния кош и един път в лявата горна част на гърба, като наранил черен и ляв бял дроб на пострадалия, прерязал междуребрената артерия и му причинил тежка масивна кръвозагуба и травматично – хеморагичен шок, довели до смъртта на пострадалия, поради което и на основание чл. 115 от НК, вр. чл. 58а ал. 1 от НК го осъдил на 12 години лишаване от свобода.
Със същата присъда, признал подсъдимия за виновен и в това, че по същото време и място, се заканил на майка си А. М. А. с убийство (при убийството на брат си и заявил „Казах ви, че ще ви ликвидирам, ще ви убия“, ударил я с юмрук в лицето, насочил към нея нож и след убийството я попитал „Искаш ли и теб да наръгам“ и замахнал към нея с мотика без да я удря) и това заканване е възбудило у пострадалата основателен страх за осъществяването му, поради което и на основание чл. 144 ал. 3, вр. ал. 1 от НК вр. чл. 58а ал.1 от НК го осъдил на 3 години и 4 месеца за това деяние.
На основание чл. 23 ал. 1 от НК определил едно общо наказание, което подсъдимият да изтърпи, а именно 12 години лишаване от свобода при строг режим.
Въззивно наказателно от общ характер дело 53/2019 – 14.00 часа
Подсъдими по процеса са: И. В. П. (р. 1972г.) и Й. Т. Й. (р 1996г.)
Със своя присъда от 02.11.2018 г. по НОХД 47/2017 Окръжен съд Велико Търново е признал подсъдимия И.В. П. (р. 1981 г.) от гр. Стражица за виновен в това, че на 08.06.2015 г. на кръстовището между ГП I-4 (София-Варна) с път гара Джулюница – с. Джулюница, при управление на МПС – лек автомобил БМВ 7 ЕР РЕЙХЕ с великотърновска регистрация (собственост на Р.М.П. от гр. Стражица) при движение в посока гр. Варна, нарушил правилата за движение по пътищата, регламентирани в чл. 15 ал. 1, чл. 20 ал. 1 и чл. 21 ал. 2 вр. ал. 1 от ЗДвП, вр. чл. 47 ал. 3 от ППЗДвП (Указващи водачът да се движи възможно най-вдясно по платното за движение, да контролира непрекъснато превозното средство, което управлява, при техническа възможност да не напуска дясната лента за движение и да навлиза в средната пътна лента, както и при наличие на знак Б26, забраняващ движение в съответния пътен участък със скорост на 60 километра в час, да не надвишава тази скорост), като се движил със 112,7 км./ч., вследствие на което допуснал пътно произшествие, при независимо съпричиняване с водач на автомобил „Дайхацу Куоре Л80” и по непредпазливост причинил смъртта на Д. Й. Л. (р. 1996г.), тежка телесна повреда на Д. М. П. (р. 1998г.) и средни телесни повреди на С. Д. Г. (р. 1996г.) и Й. Т. Й. (р. 1996г.) (всички пътували в лек автомобил „Дайхацу Куоре Л80), както и средна телесна повреда на Г. Х. Д. (р. 1980г., пътувал в лек автомобил БМВ 7 ЕР РЕЙХЕ), като след деянието направил всичко зависещо от него за оказване на помощ на пострадалите лица.
На основание чл. 343а, ал. 1 б. „г‘, вр. чл. 343 ал. 4, вр. ал. 3, б „б”, вр ал. 1 б. „б” и „в”, вр. чл. 342 ал. 1 пр 3 от НК, вр. чл. 36 и чл. 54 и чл. 58а от НК, Окръжен съд му определил наказание от 3 години лишаване от свобода, изтърпяването на които на основание чл. 66 ал. 1 отложил с изпитателен срок от 5 години (условно)
На основание чл. 343г от НК, лишил подсъдимия от право да управлява МПС за срок от 5 години.
Със същата присъда ОС Велико Търново е признал подсъдимия Й. Т. Й. (р. 1996г.) от с. Бряговица за виновен в това, че на 08.06.2015 г. на кръстовището между ГП I-4 (София-Варна) с път гара Джулюница – с. Джулюница, при управление на лек автомобил „Дайхацу Куоре Л80” (с великотърноска регистрация, собственост на водача), при движение по път гара Джулюница-с. Джулюница, нарушил чл. 50 от ЗДвП, във вр. чл. 45 ал. 2, вр. чл. 46 ал. 2 от ППЗДвП, като на кръстовище, на което единият от пътищата е сигнализиран като път с предимство, като водач на ППС, движещ се по път без предимство, сигнализиран с пътен знак Б2 – „Спри! Пропусни движещите се по пътя с предимство”, не пропуснал лек автомобил БМВ 7 ЕР РЕЙХЕ, управляван от И. В. П., който се движел по ГП I-4, вследствие на което, в условия на независимо съпричиняване, допуснал пътно произшествие, в резултат на което, по непредпазливост, причинил смъртта на Д. Й. Л. (р. 1996г.), тежка телесна повреда на Д. М. П. (р. 1998г.) и средна телесна повреда на С.Д. Г. (р. 1996г) (всички пътували в лек автомобил „Дайхацу Куоре Л80), както и средна телесна повреда на Г. Х. Д. (р. 1980г., пътувал в лек автомобил БМВ 7 ЕР РЕЙХЕ)
На основание чл. 343 ал. 4, вр. ал. 3, б „б”, вр ал. 1 б. „б” и „в”, вр. чл. 342 ал. 1 пр 3 от НК, вр. чл. 36 и чл. 54 и чл. 58а от НК, Окръжен съд му определил наказание от 3 лишаване от свобода, чието изтърпяване на основание чл. 66 ал. 1 от НК отложил с изпитателен срок от пет години (условно)
8 април 2019 г. (понеделник)
Въззивно наказателно от общ характер дело 79/2019 – 09.30 часа
Подсъдим по процеса е: Г. М. К. (р.1980г.)
Със своя присъда от 10.01.2019 г. по НОХД 26/2018 г., Окръжен съд – Ловеч признал подсъдимия Г. М. К. от гр. Троян, за виновен в това, че на 28.01.2018 г., за времето от 02.00 до 02.30 ч., в гр. Троян, ж.к. „Лъгът“, умишлено умъртвил К. Д. К. (на 35 г.) от гр. Троян, като и нанесъл с нож 24 прободни рани в гръдната и коремната област и деянието е извършено по особено мъчителен начин и с особена жестокост.
На основание чл. 116 ал. 1, т. 6, предл. 2 и 3, вр. чл. 115 от НК, първоинстанционният съд го осъдил на 18 години лишаване от свобода, като на основание чл. 58а от НК (съкратено съдебно следствие) редуцирал същото наказание с 1/3 и наложил на подсъдимия наказание от 12 години лишаване от свобода, което да изтърпи при първоначален строг режим.
Въззивно наказателно от общ характер дело 92/2019 – 10.00 часа
Подсъдим по процеса е: Ш. Е. М. (р.1991г.)
Със своя присъда от 03.01.2019 г., по НОХД 663/2018 г. Окръжен съд – Русе е признал подсъдимия Ш. Е. М. за виновен в това, че на 10.06.2017 г., в гр. Русе, на бул. „България“, при управление на МПС – мотоциклет „Ямаха“, нарушил правилата за движение по пътищата, а именно чл. 20 ал. 2, изр. 2 от ЗДвП – като водач на превозно средство не изпълнил задължението си да намали скоростта и да спре, когато е възникнала опасност за движението – намиращата се след предпазната еластична ограда с намерение да пресече пешеходка и чл. 116 от ЗДвП – като водач на ППС не изпълнил задължението си да бъде внимателен и предпазлив към пешеходците, в резултат на което по непредпазливост причинил смъртта на Е. М. И. (р.1966г.) от гр Русе.
На основание чл. 343 ал. 1, б „в“, вр. чл. 342 ал. 1, пр. 3 и чл. 58а от НК, Окръжен съд – Русе осъдил подсъдимия на 2 години лишаване от свобода, изтърпяването на което наказание на основание чл. 66 ал.1 от НК отложил с изпитателен срок от 5 години.
Въззивно наказателно от общ характер дело 101/2019 – 11.00 часа
Подсъдим по процеса е: С. Х. Й. (р. 1979г.)
Със своя присъда от 31.01.2019 г., по НОХД 945/2018 г. Окръжен съд – Плевен е признал подсъдимата С. Х. Й., руска гражданка със статут на постоянно пребиваваща в Република България за виновна в това, че на 25.11.2017 г. в гр. Плевен, умишлено умъртвила С. Л. Б. (р.1968г.) от гр. Плевен, като деянието е извършено по особено мъчителен за убития начин и с особена жестокост, поради което и на основание чл. 116 ал. 1 т. 6, пр. 2 и пр. 3, вр. чл. 115 от НК я осъдил на 20 години лишаване от свобода, което наказание на основание чл. 58а от НК (съкратено съдебно следствие), редуцирал с 1/3 и наложил на подсъдимата да изтърпи наказание от 13 години и 4 месеца лишаване от свобода при първоначален строг режим.
Със същата присъда подсъдимата е осъдане и да заплати на гражданските ищци Л. П. Б. и Д. Ц. Б. по 50 000 лева за всеки от тях, като обезщетение за претърпените от тях неимуществени вреди в резултат на престъплението, ведно със законната лихва.
Делото в Апелативен съд – Велико Търново е образувано на основание въззивна жалба от подсъдимата.
Въззивно наказателно от общ характер дело 375/2018 – 11.30 часа
Подсъдим по процеса е: О. А. (1967г.)
Със своя присъда от 08.06.2018 г. по НОХД 35/2018 г. Окръжен съд – Велико Търново е признал подсъдимия О. А. от гр. Истнабул, Република Турция за виновен в това, че на 01.12.2017 г. около 15.00 часа, на път I-5 км 74+400, при управление на товарен автомобил – влекач, марка „Мерцедес Аксор“ с унгарска регистрация, собственост на Ozsunar Logistics Hungary с прикачено полуремарке, собственост на Ozunar Uluslarararsinak Lojist – Р. Турция, движейки се в посока Велико Търново, нарушил правилата за движение по пътищата, а именно:
- чл. 42 ал. 1, т. 2 – не се убедил, че има видимост и свободен път на разстояние, достатъчно за изпреварване и че може да заеме място в пътното платно пред изпреварваните ППС, без да ги принуждава да променят скоростта си или посоката си на движение.
- чл. 42 ал. 2 т. 2. от ЗДвП – при извършване на изпреварването навлязъл в пътната лента, предназначена за насрещното движение, като създал опасност и пречки за ППС, движещи се по нея.
- чл. 42 ал. 2 т. 3 от ЗДвП – при извършване на изпреварването не се убедил, че като се движи с безопасна скорост, може да извърши изпреварване за кратко време.
и в резултат на посочените нарушения допуснал пътнотранспортно произшествие, като ударил с челна лява част на влекача челна дясна част на насрещно движещия се товарен автомобил марка УАЗ 452, собственост на ВиК „Йовковци“ ООД, като причинил по непредпазливост смъртта на правоспособния водач на буса И. Р. И. (1959г.) и средна телесна повреда на возещия се до водача С. А. Б. (р.1967г.), поради което и на основание чл. 343 ал. 4, вр. ал. 3, б „б“, предл. 1, вр. чл. 343 ал. 1 б „в“, вр. чл. 342 ал. 1, пр. 3 от НК, чл. 36 и чл. 54 от НК и чл. 55 ал. 1 от НК, първоинстанционният съд го осъдил на 1 година лишаване от свобода при общ режим, като на основание чл. 343г. от НК го лишил от право да управлява МПС за срок от 2 години.
Със същата присъда, подсъдимият бил признат за невинен да е извършил деянието в наручние на чл. 6 ал. 1 от ЗДвП, да е избягал от местопроизшествието и да не е уведомил компетенната служба на МВР за инцидента, поради което първоинстанционният съд го оправдал по тези части от обвинението на прокуратурата.
Делото в Апелативен съд – Велико Търново е образувано на основание въззивен протест от Окръжна прокуратура – Велико Търново и въззивни жалби от защитника на подсъдимия и от частните обвинители.
- престъпление по чл. 343, ал. 4, вр. ал. 3, предл. 2, предл. 3 б „б“, предл. 1, вр. с чл. 343 ал. 1 б „в“, вр. чл. 342 ал. 1, пр. 3 от НК
25 март 2019 г. (понеделник)
Въззивно наказателно от общ характер дело 75/2019 – 09.00 часа
Подсъдим по процеса e: В. Ц. И. (р. 1986г.)
Със своя присъда от 13.12.2018 г. по НОХД 927/2018 г., Окръжен съд – Плевен признал подсъдимия В. Ц. И. от гр. Червен бряг за виновен в това, че на 22.01.2018 г. , в гр. Червен бряг, умишлено умъртвил Юлиян О. С. от гр. София (р.1965г.), като деянието е извършено предумишлено и по особено мъчителен за убития начин, поради което и на основание чл. 116, ал. 1, т. 6, предл. 2 и т. 9, вр. с чл. 115 от НК, го осъдил на 18 години лишаване от свобода при първоначален строг режим на изтърпяване. На основание чл. 58а от НК (съкратено съдебно следствие), намалил така определеното наказание с 1/3 и наложил на подсъдимия наказазние 12 години лишаване от свобода при първоначален строг режим.
Със същата присъда, подсъдимият е осъден да заплати по 50 000 хиляди лева на всеки от гражданските ищци Н. И. С., С. Ю. О и Р. Ю. О., като обезщетение за претърпените от тях неимуществени вреди в резултат от престъплението, ведно със законната лихва.
Делото в Апелативен съд – Велико Търново е образувано на основание въззивни жалби от подсъдимия и от частните обвинители и граждански ищци.
Въззивно наказателно от общ характер дело 18/2019 – 09.30 часа
Подсъдими по процеса са: И. Й. С. (р.1985г.) и С. Й. С. (р.1985г.)
Със своя присъда от 26.06.2018 г., по НОХД 259/2017 г. Окръжен съд – Велико Търново е признал подсъдимия И. Й. С. от гр. Павликени за виновен в това, че на 18.01.2016 г., в гр. Велико Търново отнел като извършител чужди движими вещи – сумата от 250 лева от владението на К. Я. Б. от гр. Велико Търново, с намерението противозаконно да ги присвои, като след заварване на мястото на престъплението, за да запази владението на откраднатите вещи, възпроизвел изстрели с огнестрелно оръжие (пистолет), срещу К. Б. от Велико Търново, А. А. Х. от гр. София и А. С. А. от гр. Велико Търново, като деянието е придружено с опит за убийството на К. Б, поради което и на основание чл. 199 ал. 2, т. 2, пр. 2-ро, чл. 198, ал. 3 от НК, вр. чл. 36 и чл. 55 ал. 1 т. 1 ( наличие на многобройни или изключителни смекчаващи вината обстоятелства) от НК, му наложи наказание в размер на 7 години лишаване от свобода. Подсъдимият И. Й. С. е признат за невинен да е извършил горното деяние в съучастие с подсъдимия С. Й. С., поради което е оправдан по обвинението по чл. 20 ал. 2 от НК. Подсъдимият И. Й. С. е признат за виновен в това, че до 18.01.2016 г., в гр. Велико Търново, държал огнестрелно оръжие – пистолет и пет броя боеприпаси без да има за това надлежно разрешително, поради което и на основание чл. 339 ал. 1 от НК, вр. чл. 36 и чл. 54 от НК е осъден на 3 години лишаване от свобода.
На основание чл. 23 ал.1 от НК, Окръжен съд – Велико Търново определи едно общо наказание за подсъдимия И. Й. С., а именно по-тежкото от тях – 7 години лишаване от свобода, което подсъдимият да изтърпи при първоначален строг режим. Той е осъден и да заплати на К. Б. сумата от 10 000 лева като обезщетение за неимуществени вреди и сумата от 250 лева имуществени вреди, които гражданският ищец е претърпял в резултат на престъплението, ведно със законната лихва. Съдът отхвърли предявения от Карамфил Б иск за разликата на уважения размер до предявения от 200 000 лева, а също така и отхвърли изцяло предявения от А. С. А. граждански иск за сумата от 20 000 лева като неоснователни и недоказани.
Със същата присъда, Окръжен съд – Велико Търново признал подсъдимия С. Й. С. за виновен в това, че 18.01.2016 г. в гр. Велико Търново, при условията на опасен рецидив, в съучастие като извършител с И. Й. С. от гр. Павликени, чрез разрушаване на прегради, здраво направени за защита на имот – входна врата на офис, извършил опит за отнемане на чужди движими вещи – сумата от 250 лева от владението на К. Я. Б., с намерението противозаконно да ги присвои. На основание чл. 196, ал.1, т.2, вр. чл. 195 ал. 1, т. 3, вр. чл. 29 ал.1 б „б“ и вр. сл. 36 и чл. 54 му наложи наказание от 4 години лишаване от свобода, които да се изтърпят при първоначален строг режим. Подсъдимият е признат за невинен по първоначалното му обвинение по чл. 199 ал. 2, т. 2 пр. 2 от НК.
Делото в Апелативен съд – Велико Търново е обраузвано на основание въззивен протест на Окръжна прокуратура – Велико Търново и на въззивни жалби от защитниците на двамата подсъдими, както и от частните обвинители.
Въззивно наказателно от общ характер дело 227/2018 – 11.30 часа
Подсъдим по процеса е: Б. К. И. (р.1970г.)
Със своя присъда от 20.02.2018 г., по НОХД 466/2017 г. Окръжен съд – Русе е признал подсъдимия Б. К. И. от гр. Русе за невиновен в това, че за периода от 06.03.2009 г. до 13.05.2009 г., включително, в гр. Русе, в условията на продължавано престъпление, на 20 пъти, като управляващ „Олд Трейд“ ООД -гр. Русе, избегнал установяването и плащането на данъчни задължения в големи размери – ДДС в размер на 108 699, 18 лева, дължими от „Олд Трейд“ ООД, като повтвърдил неистина в подадени справки-декларации за ДДС, осъществил счетоводство в нарушение на изискванията на счетоводното законодателство и съставил и използвал документ с невярно съдържание, като данъчните задължения са в особено големи размери.
На основание чл. 304 от НПК, Окръжен съд – Русе оправдвал подсъдимия по повдигнатото му обвинение за осъществен състав по чл. 255 ал.3, вр. ал. 1 т. 2, пр. 1, т. 5, т. 6, вр. чл. 26 от НК
Въззивно наказателно от общ характер дело 25/2019 – 13.30 часа
Подсъдим по процеса е: С. Н. С. (р.1968г.)
Със своя присъда от 15.03.2017 г. по НОХД 395/2017 г. Окръжен съд – Русе е признал подсъдимия С. Н. С. от гр. Русе за невинен в това, че в периода от 09.03.2007 г. до 08.06.2012 г. включително. в гр. Русе, в качеството си на управител на „Лубрика“ ООД –гр. Русе, поради незнание и немарливо изпълнение на правно регламентирана дейност, представляваща източник на повишена опасност, свързана с производството на смазочни материали в химическата промошленост от посоченото дружество, да е нарушил разпоредбите на ЗЗБУТ, Наредба № 11 от 27.12.2004г. за минималните изисквания за осигуряване на безопасността и здравето на работещите при потенциален риск от експлозивна атмосфера; Наредба № 7 от 23.09.1999г. за минималните изисквания за здравословни и безопасни условия на труд на работните места и при използване на работното оборудване, Наредба № Із-2377/15.09.2011г. за правилата и нормите за пожарна безопасност при експлоатация на обектите; Наредба № I-209/22.11.2004г. за правилата и нормите за пожарна и аварийна безопасност на обектите в експлоатация; Наредба № Із-1971/29.10.2009г. за строително-технически правила и норми за осигуряване на бeзопасност при пожар; Инструкция за безопасна работа с продукта n-Хексан издадена на основание чл.101 ал.2 т.2 и т.4 от Наредба №7/23.09.1999г и Лист за безопасност на материала, с което да е причинил смъртта на Д. Ж. С. (р.1953г.)
На основание чл. 304 от НПК, първоинстанционният съд оправдал подсъдимия изцяло по повдигнатото му обвинение по чл. 123, ал.1 от НК.
На основание протест на Окръжна прокуратура – Русе, в Апелативен съд – Велико Търново е било образувано ВНОХД 211/2018 г., с решение по което, въззивният съд е потвърдил присъдата на Окръжен съд – Русе. На основание касационен протест, Върховният касационен съд е разгледал делото и е отменил решението на ВТАС, като е върнал делото за ново разглеждане от друг състав на въззивния съд.
18 март 2019 г. (понеделник)
Въззивно наказателно от общ характер дело 16/2019 – 09.30 часа
Подсъдими по процеса са: И. Ж. Ш. (р. 1984г.), М. Р. И. (р. 1969г.) и А. С. П. (р.1961г.)
Със същата присъда, Окръжен съд – Русе признал подсъдимия А. С. П. за невинен в това, че на 27.08.2011 г., около 22.00 часа, в гр. Русе, на изхода в посока гр. Плевен, в близост до магазин „Метро“, в качеството си на длъжностно лице – мл. автоконтрольор I степен в група „Организация на движението, пътен контрол и превантивна дейност“ при сектор „Пътна полиция“, към отдел „Охранителна полиция“ на ОДМВР-гр. Русе, осъществяват административно контролна дейност, по време на извършване на пътна полицейска проверка на И. Л. И. да е поискал от същия дар, който не му се следва – сумата от 100 лева, за да не извърши действие по служба – да състави акт за установяване на административно нарушение по чл. 182 ал. 1, т. 3 от ЗДвП – превишаване на скоростта за движение от 21 до 30 км./ч., допуснато от И. Л. И., поради което и на основание чл. 304 от НПК го оправдал по повдигнатото му обвинение за осъществен състав на престъпление по чл. 302, т. 1, вр. чл. 301 ал. 1 от НК.
Въззивно наказателно от общ характер дело 467/2018 – 10.00 часа
На основание въззивна жалба от защитника на подсъдимия, в Апелативен съд – Велико Търново било образувано ВНОХД 208/2017 г, с решение по което, въззивният съд изменил частично присъдата на ОС-Габрово, което го признал за невинен по отношение на разликата между сумата 281 519,19лв и първоначалния размер. След обжалване, делото било изпратено във ВКС, който отменил решението на въззивния съд и го върнал за ново разглеждане от друг състав на ВТАС.
Въззивно наказателно от общ характер дело 285/2018 – 11.00 часа
На основание въззивна жалба от подсъдимия, в Апелативен съд – Велико Търново било образувано ВНОХД 377/2018, с решение по което, въззивният съд потвърдил изцяло присъдата на първоинстанционния съд. На основание касационни жалби от защитника и подсъдимия му, делото е било изпратено във Върховния касационен съд, който отменил решението на ВТАС и върнал делото за ново разглеждане от друг състав на Апел